stanford-oval/wikipedia huggingface dataset:
הוועידה הדמוקרטית הלאומית (2024)
הפגנות במהלך הוועידה > היום השני

במהלך הלילה של היום השני למחאה, נוספה שכבת גידור נוספת. קבוצה בשם "מאחורי קווי האויב" תכננה הפגנה בקונסוליה הישראלית בשיקגו. עלונים של האירוע קראו: "תעשו את זה נהדר כמו ב-68'! סגרו את ה-DNC לעזה". המשטרה חסמה את הקבוצה מלצעוד אל מקום המחאה ועצרה עשרות מפגינים שניסו לפרוץ את הקו. מעצרים נוספים אירעו בסוף הלילה. חלק מהמפגינים טענו שהם נעצרו כשניסו לעזוב, אך ניצב המשטרה לארי סנלינג הכחיש שהם השתמשו בטקטיקה הפדרלית "קומקום" (אנ') האסורה בשימוש.
באותו הלילה, מפגינים הפריעו לשידור החי של התוכנית "לייט שואו עם סטיבן קולבר" עם ננסי פלוסי, בתיאטרון האודיטוריום בשיקגו. פלוסי הייתה שם כדי לדבר על הוועידה ועל ספרה החדש "The Art of Power". במהלך הריאיון, מפגינים צעקו מהמרפסת נגד המלחמה בעזה. קולבר הגיב למפגינים והזכיר שהנושא הוא ישראל ופלסטין, והבטיח לשאול את פלוסי על כך לאחר הפרסומות. פלוסי דיברה על חשיבות הפתרון של שתי מדינות – מדינה יהודית ודמוקרטית לישראל ומדינה עצמאית לפלסטינים. במהלך התוכנית, הייתה עוד הפרעה מהקהל, וקולבר נאלץ לסיים את הריאיון במהרה. לאחר מכן, האורח הבא היה האקים ג'פריס, שדיבר על המצב ההומניטרי בעזה ועל חשיבות הפסקת האש.
משה איררה

| --- | --- |
אין תמונה חופשית
 לידה:  1878 ה'תרל"ח סלוניקי, האימפריה העות'מאנית 
 פטירה:  יוני 1958 (בגיל 80 בערך) כ"ז בסיוון ה'תשי"ח תל אביב 
 מדינה:  ישראל 
 תקופת הפעילות:  ? – יוני 1958 
 השתייכות:  יהדות סלוניקי
 תחומי עיסוק:  הלכה
 תפקידים נוספים:  אב בית דין הרבני תל אביב-יפו
 רבותיו:  בן-ציון מאיר חי עוזיאל
 תלמידיו:  חיים כהן ("החלבן") 
 חיבוריו:  כתבי מהר"ם איררה
 
הרב משה אירירה (סלוניקי, ה'תרל"ח, 1878 - תל אביב, כ"ז בסיוון ה'תשי"ח, יוני 1958), היה רב בסלוניקי ובסוף ימיו אב בית דין בבית הדין הרבני בתל אביב.
ביוגרפיה

לימד תורה בתלמוד תורה ובישיבת "אור החיים" בסלוניקי, מהיווסדה ועד עלייתו לארץ ישראל. עלה ארצה עם אשתו הרבנית פלטה ובניו יעקב ואלעזר בשנת תרצ"ב באמצעות סרטיפיקט של הרבנות הראשית ובתיווכו של הרב בן-ציון מאיר חי עוזיאל, והתיישב בשכונת פלורנטין בתל אביב. בנו אברהם עלה לפניו והתגורר בתל אביב. בשנת ה'תרצ"ד נפטרה אשתו. מונה על ידי הרב עוזיאל לבית הדין הרבני בתל אביב, וכיהן בבית הדין עד גיל שבעים ושבע. שימש רב קהילת יוצאי סלוניקי בתל אביב.
ביוגרפיה > משפחתו

נכדיו הם תא"ל מיל' אמנון הררי, והרב משה הררי (הקרוי על שמו).
כתביו

כתבי מהר"ם איררה - פסקים ודרשות - חידושי הלכות ודברי תורה למועדים. נערך על ידי נכדו הרב משה הררי, ירושלים תשס"ח.
דבריו מובאים בכתבי חכמי דורו.
כתביו > מדבריו בספריו

התנגד לעריכת חופה בבית כנסת
הסתמך על שיטת רשב"ם שאין יורשים בני אח שנפטר עם אח חי.
הערות שוליים

↑  תיק עלייתו ארצה באתר ארכיון המדינה, עמ' 733-755
↑  ראו היכל יצחק לרב יצחק הרצוג אבן העזר חלק ב סימן כז; פסקי עוזיאל סימנים כח כט ונ, עלי תמר לברכות פרק ט הלכה ג, ועוד
↑  כתבי מהר"ם איררה, פסקים סימן ז'
↑  כתבי מהר"ם איררה פסקים סימן צ"ט
| --- | --- |
בקרת זהויות :  NLI: 987007303188405171  GND: 139561161  ISNI: 0000 0000 7149 7940  LCCN: no2009092136  VIAF: 90546532   WorldCat (עם VIAF): 90546532
Apollonia

Apollonia הוא אלבום האולפן הראשון של הרכב האינדי פופ והמוזיקה האלקטרונית Garden City Movement. האלבום יצא ב-16 במרץ 2018 על ידי חברת התקליטים הבריטית Night Time Stories.
הפקה

העבודה על האלבום החלה שנה וחצי לפני כן, כאשר חברי ההרכב החליטו לשכור חדר בקיבוץ עין השופט ולהפוך אותו לסטודיו על מנת להתחיל לעבוד על אלבום באורך מלא לאחר שלושה מיני-אלבומים שזכו להצלחה ולהכרה בינלאומית. לאחר שנתקלו בקשיים, החליטו השלושה לחזור לתל אביב ולהתחיל לעבוד מחדש על האלבום. לטענת חברי ההרכב, האלבום מהווה שינוי, או בלשונם "רענון שפה" בהתייחס לדרך בה הם יוצרים את המוזיקה שלהם. בעוד שעד כה חברי ההרכב יצרו בעצמם את האפקטים הקוליים, במהלך העבודה על האלבום החליטו דווקא להסתמך יותר על דגימות קול, אותם דגמו מאלבומי מוזיקה שהיו ברשותם, מז'אנרים מוזיקליים שונים דוגמת מוזיקה צרפתית, רוק, וג'אז. לטענת שרוני, האלבום "מהווה המשך התפתחותי של היצירה שלנו - הפקתית וטקסטואלית".
האלבום קרוי על שם חוף הים שבגן הלאומי אפולוניה הממוקם בשרון הדרומי.
מופע ההשקה של האלבום בישראל אירע ב-28 באפריל 2018 במועדון הבארבי שבתל אביב.
רשימת השירים

| מס' | שם | משך |
| --- | --- | --- |
| 1. | Again  | 0:41 |
| 2. | Passion Is A Dying Theme  | 3:20 |
| 3. | Before I Fall  | 3:40 |
| 4. | Ueno Park  | 2:21 |
| 5. | Slightly All The Time  | 2:56 |
| 6. | A Means To An End  | 3:30 |
| 7. | I Knew Before I Met Her (That One Day I Would Lose Her)  | 3:04 |
| 8. | Rini  | 2:33 |
| 9. | Foreign Affair  | 2:38 |
| 10. | For Tomorrow  | 2:54 |
| 11. | What If You Can't Win?  | 2:53 |
| 12. | Now  | 1:43 |
| 13. | Bitter Moon  | 2:58 |
| 14. | Zaïre  | 2:11 |
| 15. | Mediterranea  | 4:35 |
| 16. | Apollonia  | 2:40 |
| 17. | Sans Titre  | 3:56 |
| 18. | Santal 33  | 2:20 |
| משך כולל: | משך כולל: | 51:01 |
הערות שוליים

↑   בן שלו, דווקא מי שלא חיבבו אותם עד כה ייהנו מאלבום הבכורה של "גארדן סיטי מובמנט", באתר הארץ, 15 במרץ 2018
1 2  דודי פטימר, ‏לאחר שכבשו את אירופה: "גארדן סיטי מובמנט" משיקים אלבום מסקרן, באתר מעריב אונליין, 26 באפריל 2018
AHAVA

| --- | --- |

מפעלי אהבה ברקע ים המלח
מפעלי אהבה ברקע ים המלח
 נתונים כלליים
 סוג:  חברה פרטית
 מייסדים:  הקיבוצים עין גדי, מצפה שלם, קליה ואלמוג
 תקופת הפעילות:  1988–הווה (כ־36 שנים)
 מיקום המטה:  איירפורט סיטי
 משרד ראשי:  איירפורט סיטי
 בעלות:  קבוצת פוסון
 ענפי תעשייה:  מוצרי קוסמטיקה
 מוצרים עיקריים:  skin care 
 הכנסות:  184 מיליון שקל (2015)
 מנכ"ל:  רון מיכאל
 עובדים:  225 (2015)
  
 http://www.ahava.com
 
"אהבה מעבדות ים המלח בע"מ", המוכרת גם בשם המותג AHAVA, היא חברת קוסמטיקה ישראלית (בבעלות סינית של קבוצת פוסון מסין), שהוקמה בשנת 1988, מפתחת ומפיצה מוצרי קוסמטיקה המבוססים על בוץ ים המלח ומינרלים טבעיים המופקים מים המלח. מוצרי החברה נמכרים בחנויות כלבו, בפרפומריות וברשתות שיווק ביותר מ-30 מדינות ברחבי העולם. לחברה רשת חנויות בינלאומית בבעלות מלאה בסינגפור, בברלין, בבודפשט, בסיאול ובפיליפינים. החברה מחזיקה בחברה בת בבעלות מלאה בוויסבאדן שבגרמניה, הממלאת תפקיד מרכזי בשיווק מוצריה לאירופה.
בעלות

במשך השנים החזיקו גופים שונים במניות החברה. בעת הקמתו הוא הוחזק בשותפות על ידי הקיבוצים עין גדי, מצפה שלם, קליה ואלמוג. מפעלי ים המלח נכנסו לשותפות בחברה בשנת 1992 ומכרו את חלקם בשנת 2001.
בשנת 2001, רכש איש העסקים בני גאון ומשפחת לבנת כ-41% מהון המניות וכ-50% מזכויות ההצבעה בחברה לפי שווי שוק של 20 מיליון דולר.
בשנת 2007, ניסה בני גאון להנפיק את חברת אהבה בבורסת AIM בלונדון אך זה לא יצאה לפועל. בשנת 2008, רכשה קרן ההשקעות שמרוק כ-17% מהחברה בתמורה ל-12 מיליון דולר. ההשקעה התבצעה לפי שווי של 60 מיליון דולר.
בשנת 2016, נמכרה אהבה לקבוצת פוסון (FUSON) הסינית לפי שווי פעילות כולל של 290 מיליון שקל (77 מיליון דולר). פוסון רכשה את כל החזקותיהם של בעלי המניות האחרים באהבה.
הערות שוליים

↑  אהבה מעבדות ים המלח - ahava בע"מ, נתב"ג - טלפון, שעות פתיחה ועוד בדפי זהב, באתר d.co.il - zap דפי זהב
1 2 3  בריאות ויופי כמנוף לפיתוח חבל ים המלח ד״ר עדה שיין וד״ר דב גביש
↑  אורה קורן, הסכם ייצור ושיווק בין מעבדות ים המלח לניקן סוהונשה היפאנית, באתר הארץ, 10 ביולי 2001.
↑    נווית זומר, השנאה ניצחה את "אהבה": המפעל עובר לקו הירוק, באתר "ידיעות אחרונות", 9 במרץ 2016
↑   אורה קורן, חשש מסימון מוצרי התנחלויות: חברת AHAVA שוקלת להעביר את הייצור לתוך שטחי הקו הירוק, באתר TheMarker‏, 8 ביוני 2015
↑    נווית זומר, מפעל חדש לחברת "אהבה" בעין גדי, באתר "ידיעות אחרונות", 18 באפריל 2022.
↑  אילן מוסנאים, בני גאון נפרד מאהבה: מכר את חלקו בחברת הקוסמטיקה למשקיעים אמריקאים תמורת 8.5 מיליון דולר, באתר TheMarker‏, 19 בינואר 2003
↑  אפרת נוימן, האם הבריטים יקנו אהבה מים המלח? חברת אהבה בוחנת הנפקה בבורסת AIM בלונדון, באתר הארץ, 30 בינואר 2007
↑  נתן שבע, אחרי הנסיון הכושל בלונדון אהבה מגייסת משקיע חדש: קרן שמרוק תשקיע 12 מיליון דולר בחברה, באתר הארץ, 10 באפריל 2008.
↑   שלי אפלברג, נסגרה העסקה לרכישת "אהבה": פוסון תשלם תמורת חברת הקוסמטיקה 290 מ' ש', באתר TheMarker‏, 7 באפריל 2016
| --- | --- |
בקרת זהויות :  ISNI: 0000 0001 0671 3536  LCCN: n2001097345  VIAF: 148631082   WorldCat (עם VIAF): 148631082
KRI ננגלה

| --- | --- |

 תיאור כללי
 סוג אונייה:  צוללת 
 צי:  הצי האינדונזי 
 סדרה:  Cakra-class submarine 
 ציוני דרך עיקריים
 מספנה:  הוואלדטסטוורקה-דוויטשה ורפט 
 מידות
 אורך:  59.5 מ' 
 נתונים טכניים
 מהירות:  25 קשר 
 
KRI ננגלה (באינדונזית: KRI Nanggala (402)), הידועה גם בשם Nanggala II, הייתה אחת משתי צוללות תקיפה דיזל-חשמליות מסוג 209/1300 של הצי האינדונזי (אנ'). באפריל 2021 טבעה הצוללת באוקיינוס ההודי סמוך לאי באלי, ועמה כל 53 אנשי הצוות שהיו עליה.
הצוללת הוזמנה על ידי חיל הים האינדונזי בשנת 1977 מממשלת גרמניה המערבית, הושקה בשנת 1980, ונקנתה בשנת 1981. במרוצת השנים ערכה הצוללת מספר רב של פעולות איסוף מודיעין בצפון האוקיינוס ההודי ובאזור מזרח טימור וצפון קאלימנטן. הצוללת לקחה חלק בתרגיל הימי הבינלאומי לשיתוף פעולה, מוכנות והכשרה (אנ'), כמו גם מספר אימונים ותרגילים עם הצוללת האמריקאית USS Oklahoma City. בשנת 2012 עברה הצוללת שיפוץ נרחב כדי לאפשר לה לפעול גם בשנים הבאות.
ב-21 באפריל 2021 הוכרזה הצוללת כנעדרת, זאת לאחר שעות של ניתוק הקשר עם מפקדיה שעל הקרקע, בעת שהייתה מתחת למים. היעלמותה התרחשה באמצע תרגיל טורפדו מצפון לאי באלי. לפני שהתנתק הקשר עם היבשה נורה טיל טורפדו יחיד מסוג SUT. בסביבות השעה 09:37 דווח כי הצוללת נעדרת, וייתכן כי חוותה הפסקת חשמל בעקבות צניחה לעומק של 600–700 מטר. חיל הים האינדונזי העריך כי אספקת החמצן שבתוך הצוללת תספיק לשלושה ימים, ובזמן הזה נשלחו אוניות מקומיות ובינלאומיות לשוט באזור ולחפש סימנים לצוללת.
שלושה ימים לאחר מכן, ב-24 באפריל 2021, נמצאו על פני המים חתיכות פסולת שהיו קיימות בצוללת, ופיקוד הצי האינדונזי הכריז על הצוללת כטבועה. למחרת, סריקות זיהו בוודאות את שרידי הצוללת על קרקעית הים, וכתוצאה מכך אושר אובדנם של כל 53 אנשי הצוות שהיו בה. מותם של 53 מלחים מהווה את האסון הגדול ביותר בנפש שהתרחש, מאז אסון טביעת הצוללת הסינית צ'אנגצ'נג 361 (אנ') באפריל 2003, שבו ניספו כל 70 אנשי הצוות.
הערות שוליים

↑  Empat Dekade Operasi Senyap KRI Nanggala, kompas.id, ‏2021-04-22
↑  המרדף להצלת הצוללת האינדונזית, באתר Israel Defense, ‏2021-04-24
↑  Till, Geoffrey; Lean, Collin Koh Swee, Naval Modernisation in Southeast Asia: Submarine Issues for Small and Medium Navies, Palgrave Macmillan, 2018, עמ' 64, 138
↑  RI submarines on par with neighbors after overhaul | The Jakarta Post, web.archive.org, ‏2012-05-11
↑  대우조선해양, 인도네시아 잠수함 성능개량사업 완료 | 뉴스와이어, web.archive.org, ‏2016-05-22
↑  Kapal Selam KRI Nanggala-402 Hilang di Utara Bali, kompas.id, ‏2021-04-21
↑  Indra Komara, KRI Nanggala-402 Diduga Hilang Kontak 1 Jam Usai Dapat Izin Menyelam, detiknews (ב־)
↑  Masrur Jamaluddin and Reuters, Indonesian Navy searches for missing submarine with 53 people on board, CNN
↑  KRI Nanggala-402, Submarine Purchased 1982 From Germany, Most Senior In Indonesian Navy, VOI - Waktunya Merevolusi Pemberitaan (באנגלית)
↑  Update: Indonesian Navy submarine missing in Bali Sea, Janes.com (באנגלית)
↑  Kompas Cyber Media, Sebelum Hilang, Kapal Selam KRI Nanggala-402 Diduga Sempat Alami Black Out, KOMPAS.com, ‏2021-04-21 (באינדונזית)
↑  The Jakarta Post, Sailors on missing KRI Nanggala submarine have oxygen until Saturday, The Jakarta Post (באנגלית)
↑  אחרי 4 ימים: אותרו שרידי הצוללת שנעלמה באינדונזיה, באתר ynet, 24 באפריל 2021
שמעון אשד

| --- | --- |

שמעון אשד, 1972
 לידה:  28 באוגוסט 1921 כ"ד באב ה'תרפ"א טרנסילבניה, רומניה
 פטירה:  1 בפברואר 2008 (בגיל 86) כ"ד בשבט ה'תשס"ח
 תאריך עלייה:  1923
 מדינה:  ישראל 
 השתייכות:   ההגנה  צבא הגנה לישראל  משמר הגבול  משטרת ישראל
 תקופת הפעילות:  1939–1976 (כ־37 שנים)
 דרגה:  רס"ל (נוטרים)   רב-סרן (צה"ל)   ניצב (משטרת ישראל)
 תפקידים בשירות
 מפקד מחלקה בהגנה  מפקד גדוד בצה"ל  מפקד משמר הגבול  מפקד מחוז צפון במשטרת ישראל
 
שמעון אשד (28 באוגוסט 1921 – 1 בפברואר 2008) היה מפקדו השני של משמר הגבול ומפקד המחוז הצפוני של משטרת ישראל.
ביוגרפיה

שמעון אשד נולד בטרנסילבניה ועלה ארצה בשנת 1923. בגיל 18 הצטרף לפלוגות הלילה בפיקודו של אורד צ'ארלס וינגייט ואחר כך התגייס לנוטרים. בשנת 1943 עבר קורס מ"מים בהגנה (מחזור ט"ו) שנערך בג'וערה. בתקופה זו ועד מלחמת העצמאות שירת במשימות פיקוד שונות במשטרת היישובים העבריים באזור עמק יזרעאל. עם פרוץ מלחמת העצמאות הצטרף לצה"ל לחטיבת גולני. במלחמה, השתתף בין היתר בקרבות משמר העמק מול צבא ההצלה של קאוקג'י ובקרבות משמר הירדן. בתחילת שנות החמישים מונה למפקד גדוד מילואים בחטיבה המרחבית בעמק יזרעאל. בשנת 1954 עבר לשרת במשמר הגבול תחילה כסמג"ד וזמן קצר לאחר מכן כמג"ד מג"ב צפון. בשנת 1964 מונה למפקד משמר הגבול בדרגת ניצב. עם תום שירותו במשמר הגבול, היה למפקד המחוז הצפוני של המשטרה. בשנת 1976 פרש מהמשטרה והמשיך לעסוק בתחום הביטחון והאבטחה עבור גורמים אזרחיים.
נפטר ב-1 בפברואר 2008, והובא למנוחות בבית העלמין בעפולה.
Felino CB7

| --- | --- |

Felino CB7
 מאפיינים כלליים
 יצרן:  Felino Corporation
 שנות ייצור:  פיתוח - 2016
 הרכבה:  קנדה
 מרכב:  Front-engine, rear-wheel-drive layout
 אורך:  4,191 מ"מ
 רוחב:  1,930 מ"מ
 גובה:  1,143 מ"מ
 משקל:  1,170 ק"ג
 בסיס גלגלים:  2,451 מ"מ
 מפרט טכני
 מנוע:  V8 צילינדרים, 6,200 סמ"ק המפיק 436 כ"ס, ב-4,400 סל"ד יחס דחיסה 10.7:1 (מנוע ג'נרל מוטורסמסוג "LS based GM small-block engine", מנוע מרכזי)  V8 צילינדרים, 6,200 סמ"ק המפיק 525 כ"ס, (מנוע ג'נרל מוטורס מסוג "LS based GM small-block engine")  V8 צילינדרים, 6,200 סמ"ק המפיק 618 כ"ס, (מנוע ג'נרל מוטורס מסוג "LS based GM small-block engine")
 הילוכים:  תמסורת ידנית - 6 מהירויות  תמסורת חצי אוטומטית - 6 מהירויות (Semi-automatic transmission)
 מעצב:  Antoine Bessette
דגם Felino CB7
Felino CB7 היא מכונית ספורט המוגדרת כמכונית על, בעלת מרכב פיברגלס מתוצרת יצרנית מכוניות המרוץ ומכוניות העל הקנדית Felino Corporation אשר מיוצרת משנת 2016 עד היום.
"Felino CB7"

דגם ה-"Felino CB7" פותח במשך 7 שנים, טרם יציאתו לשווקים. נסיעת המבחן של דגם ה"Felino CB7"[ לפני אישורו הסופי נערכה במסלול מרוצי המכוניות "Circuit Gilles Villeneuve" (אנ'). אב הטיפוס של דגם ה"Felino CB7" הוצג לראשונה בתערוכת המכוניות הבינלאומית במונטראול (Montreal International Auto Show (אנ')). דגם ה"Felino CB7" היא מכונית הספורט השנייה, שמיוצרת בקנדה (מכונית העל הראשונה, המיוצרת משנת 2010 היא לוקוס HTT פלאטור).
המכונית היא בעלת 2 מושבים ו-2 דלתות הדגם "Gull-wing door" (אנ') ("דלת של כנף") מצוידת במנוע ג'נרל מוטורס (מנוע מרכזי). מידות צמיגים: קדמיים - 315/30R18, אחוריים - 245/40R18. תאורת פנסים תוך שימוש בדיודה פולטת אור (LED - Light-Emitting Diode). בלמים הם 4 בלמי דיסק (355 מ"מ)
הערות שוליים

↑  דגם מכונית על "Felino CB7" עשויה מפיבגלס autoexpress.co.uk/car-news/85570/felino-cb7-new-525bhp-carbon-fibre-supercar-revealed
↑  דגם "Felino CB7"  topspeed.com/cars/felino-cb7
↑  דגם "Felino CB7" robbreport.com/motors/cars/felino-cb7-supercar
מרדכי יפה-שלזינגר

| --- | --- |
אין תמונה חופשית
 לידה:  5 בינואר 1909 י"ב בטבת ה'תרס"ט זלאטה מוראבצה (אנ') האימפריה האוסטרו-הונגרית
 פטירה:  14 במאי 1998 (בגיל 89) י"ח באייר ה'תשנ"ח
 מקום קבורה:  הר המנוחות
 תאריך עלייה:  ה'תרצ"ט
 תקופת הפעילות:  ? – 14 במאי 1998 
 רבותיו:  הרב יהושע בוקסבוים, הרב עקיבא סופר
 חיבוריו:  מירא דכיא, שפת מעיל, בגדי מרדכי, ואוד מוצל מאש
 בת זוג:  שושנה רייזל קליין; ראצע הגר; חווה דינה בארי
 אב:  הרב שמואל מרגליות יפה שלזינגר
 אם:  בילא לבית איש שלום
 צאצאים:  הרב אברהם יפה שלזינגר
 חותנים:  הרב עקיבא כ"ץ קליין; הרב יעקב משה חרל"פ
 
הרב מרדכי יפה שלזינגר (י"ב בטבת ה'תרס"ט, 5 בינואר 1909 - י"ח באייר ה'תשנ"ח, 14 במאי 1998) היה רבה של אייזנשטט, רב קהילת חוג חת"ם סופר בתל אביב, אב בית הדין הרבני בעיר וחבר מועצת גדולי התורה של אגודת ישראל.
תולדות חייו

נולד בזלאטה מוראבצה (אנ') (אז באימפריה האוסטרו הונגרית, כיום בסלובקיה) לבילא והרב שמואל מרגליות יפה שלזינגר, רב העיר. אביו היה בנו של הרב משה לייב יוסף יפה מרגליות, רבה של רגנדורף, וצאצא ישיר של רבי מרדכי יפה (בעל ה"לבוש"). אמו הייתה בתו של הרב אברהם איש שלום, רבה של דרזניץ, ונכדתו של הרב שלמה דייטש מנייטרה. בצעירותו נשלח ללמוד בישיבת סבו ברגנדורף. בגיל 13 עבר ללמוד בגלנטה בישיבתו של הרב יהושע בוקסבוים, ולאחר מכן בישיבת פרשבורג אצל הרב עקיבא סופר, ונסמך לרבנות מידי שניהם. בשנת ה'תרצ"א (1930/1931) נשא לאשה את שושנה רייזל, בתו היתומה של הרב עקיבא הכהן קליין, רבה של אייזנשטט. והתמנה לכהן תחתיו כרבה של אייזנשטט.
לאחר סיפוח אוסטריה לרייך השלישי ב-1938, הוכרח בידי השלטונות הנאציים, בתור רבה של בירת בורגנלנד, לפרסם כרוז המורה ליהודי החבל לעזוב את האזור. הוא יצא למסע נדודים, במהלכו התמנה לתקופה קצרה לרב בעיר הולדתו זלאטה מוראבצה, תחת אביו שנפטר באותה העת. לאחר נדודים נוספים, עלה לישראל בשנת ה'תרצ"ט (1938/1939) והתיישב בשכונת בתי אונגרין בירושלים. לאחר שנקלע למצוקה כלכלית חריפה, החל ללמד בישיבת עץ חיים, והיה מקורב לרב יוסף צבי דושינסקי. באותה העת החל לכתוב מאמרים בבטאון אגודת ישראל בירושלים "קול ישראל", ולנאום בכינוסי האגודה.
בשנת 1942 עבר לתל אביב שבה כיהן כרב קהילת "חוג חת"ם סופר" וכדיין בבית דינו של הרב מאיר קרליץ. עם הקמת בית הדין הרבני בתל אביב, התמנה לאב בית הדין. בלחץ האדמו"ר מגור, הצטרף כחבר למועצת גדולי התורה של אגודת ישראל.
בשנת 1946 ערך ביקור במחנות המעצר בקפריסין, כדי לחזק את האסירים.
נפטר בי"ח באייר ה'תשנ"ח, מאי 1998, ונקבר בהר המנוחות בירושלים.
משפחתו

לאחר פטירת אשתו בשנת 1969 (ה'תש"ל) נשא את ראצע, אלמנת הרב חיים יהודה מאיר הגר מווישווא, ועבר להתגורר בביתה (שהיה לפני כן ביתו של רבי אליעזר הגר). לאחר פטירתה בשנת 1975 נשא את חווה דינה בארי, בת הרב יעקב משה חרל"פ ואלמנת הרב ישראל בארי, רבה של נס ציונה (נפטרה בשנת 1994).
בנו הרב אברהם יפה שלזינגר (חתן הרב בצלאל שטרן) כיהן בעבר כרב קהילת "מחזיקי הדת" בז'נבה, כיום רב קהילת "בצל החכמה" בירושלים. בנו הרב שמואל עקיבא כיהן כרב קהילת "עץ חיים" בשטרסבורג.
ספריו

ואוד מוצל מאש - חידושים על 17 אגדות (כמניין "ואוד").
מירא דכיא (שני כרכים) - דרשות על התורה.
שפת המעיל (שני כרכים) - יישובים לקושיות שהקשה בעל תוספות יום טוב על רבי מרדכי יפה.
משברי ים - על סוגיות הש"ס.
בגדי מרדכי - חידושים על פרשות השבוע והמועדים, דרשות לשבת שובה ושבת הגדול, חידושים על הש"ס והשולחן ערוך, אגרות ועוד. יצא לאור מכתבי ידו לאחר מותו.
לקריאה נוספת

הרב דוד אברהם מנדלבוים, הגאון הגדול רבי מרדכי יפה מרגליות, מבוא לספר "בגדי מרדכי" חלק א, ירושלים תשס"א, עמ' כא - מח.
הערות שוליים

↑  ראו את השושלת אצל הרב ישראל דוד מרגליות יפה שלזינגר, "מילי דאבות", תשל"ו, עמ' 559 - 560
↑  חתנו של הרב משה שמואל גלזנר מקלויזנבורג, שהיה נשוי לנכדת החת"ם סופר.
↑  ראו מודעה על פטירתה, הצופה, 1 בדצמבר 1969
↑  קברה של הרבנית שלזינגר-בארי, באתר "חברה קדישא גחש"א קהילת ירושלים".
↑  משה ויסברג, 40 שנה אחרי: האחים הרבנים שלזינגר - השלימו, באתר בחדרי חרדים, 25 בדצמבר 2012
| --- | --- |
בקרת זהויות :  NLI: 987007310589305171  LCCN: n82027102  VIAF: 97281962   WorldCat (עם VIAF): 97281962
מחבר RF

מחבר RF‏ (RF - באנגלית: radio frequency, תדר רדיו) הוא מחבר חשמלי המשמש להעברת אותות חשמליים, לרוב בתדר רדיו.
השימוש במחברי RF הוא לרוב יחד עם כבלים קואקסיאליים, והמחבר מאפשר לשמור על הרציפות בסיכוך בין שני חלקי החיבור. דגמים שונים של מחברי RF מאפשרים לשמור גם על עכבה חשמלית קבועה ומניעת הפסדי מעבר בחיבור. מהבחינה המכנית, מחברי RF מספקים אמצעי חיבור או נעילה, המאפשרים לשמור על החיבור במקומו. מחקרים בני זמננו מתמקדים בפיתוח מחברי RF שיאפשרו תקשורת ברוחב פס הולך וגדל.
סוגי מחברים > BNC

מחברי BNC משמשים להעברת RF, אותות חשמליים אנלוגיים, אותות וידאו דיגיטליים-טוריים, חיבורי אנטנה לחובבי רדיו, אוויוניקה, וכמעט בכל מכשיר מדידה אלקטרוני מזה 35 שנה.
כמו כן, מחבר ה-BNC מהווה חלופה למחבר הקומפוננט להעברת וידאו בפורמט composite.

בעבר מחברי BNC שימשו כמחבר לכרטיסי הרשת ברשתות Ethernet שפעלו תקן 10BASE-2 (שקדם לתקן המקובל כיום, 10BASE-T שמשתמש במחבר RJ-45).
מחבר ה-BNC קיים בתצורת 50Ω ו- 75Ω. מחבר ה-BNC המקורי היה בתצורת 50Ω, ושימש גם לכבלים בעלי עכבה חשמלית אחרת (בגלל האיבודים הזניחים בתדרים נמוכים). גרסת 75Ω של מחבר ה-BNC פותח בשלב מאוחר יותר, והוא מאופיין בהיעדר חומר מבודד בקצוות. ניתן לחבר בין BNC של 75Ω ל-BNC של 50Ω, אך אי ההתאמה בעכבות תגרום לאיבודים והחזרת גלים.
מחבר ה-BNC נקרא ע"ש מנגנון Bayonet (נעילה) וע"ש שני ממציאיו Paul Neill ו- Carl Concelman.
סוגי מחברים > F connector

מחבר F הוא סוג של מחבר RF קואקסיאלי המשמש בעיקר לשידורי טלוויזיה (באוויר, בכבלים, ובלוויין) וגם עבור מודמים לאינטרנט בכבלים, בדרך כלל בשילוב עם כבל מסוג RG-6/U ובעבר עם כבל RG-59/U. המחבר הומצא בתחילת שנות ה-50 על ידי אריק וינסטון.
מחבר F הוא זול יחסית, והוא מספק עכבה של 75Ω עד לתדר של 1GHz. אחת הסיבות למחירו הנמוך הוא השימוש בגיד המרכזי של הכבל שמחובר אליו בתור הפין במחבר הזכר. מצד שני, דבר זה גורם להפחתה משמעותית בעמידותו של המחבר.
סוגי מחברים > מחבר טלוויזיה (IEC 169-2)

מחבר IEC-169-2 נמצא בשימוש באירופה כמחבר האנטנה במקלטי טלוויזיה ולפיכך קיבל גם את הכינוי "מחבר טלוויזיה". שימוש נפוץ נוסף הוא חיבור האנטנה במקלטי רדיו FM. מחבר זה הוא המחבר הקואקסיאלי הוותיק ביותר שעדיין נמצא בשימוש נפוץ ברחבי העולם. חיסרון עיקרי של מחבר זה הוא חוסר התיאום לעכבה של 75Ω, הגורמת להפסדים באות החשמלי העובר דרך המחבר - עובדה הגורמת להפרעות וניחות בקליטת שידורים אנלוגיים בעיקר בתחומי התדרים של ה-UHF והתחום הגבוה ב-VHF ביתר התדרים הניחות היא זניחה.
סוגי מחברים > N-type

מחבר ה-N-type הוא מראשוני המחברים לחיבור כבלים קואקסיאליים שהיה מסוגל להעביר אותות בתדרי המיקרוגל. המחבר הומצא בשנות הארבעים על ידי פול ניל (Paul Niell) ממעבדות בל, ועל שמו נקרא המחבר.
במקור, המחבר תוכנן בהתאם לתקן MIL-C-39012 לשימושים צבאיים עד 1GHz. עם זאת, מחברי N-type הנפוצים יכולים לשמש להעברת אותות עד 11GHz בצורה טובה, ובאמצעות שיפורים נוספים ניתן להגיע גם ל-18GHz.
למחבר יש גרסת 50Ω ו- 75Ω. מחבר ה-75Ω משמש בעיקר במערכות טלוויזיה בכבלים. כמו כן, המחבר נפוץ מאוד כמחבר האנטנה של נקודות גישה ברשתות Wireless LAN הפועלות בתדרים 2.4GHz או 5GHz.
סוגי מחברים > SMA

מחבר SMA (קיצור של SubMiniature version A) הוא מחבר RF קואקסיאלי שפותח בשנות השישים. למחבר יש עכבה של 50Ω והוא מפגין ביצועים טובים עד 18GHz.
מחבר BNC
מחברי טלוויזיה
מחברי N-type עם עכבה של 75Ω (למעלה) ו-50Ω (למטה)
מחבר SMA
Elfin Team

| --- | --- |
 פעילות:  פעולות סייבר התקפיות
 תחום:  אבטחת מידע
 מדינה:  איראן איראן
 תקופת הפעילות:  2013–הווה (כ־11 שנים)
 
קבוצת אלפין (באנגלית: Elfin Team מוכרת גם בשם הקיצור: APT33) היא קבוצת תקיפה איראנית המבצעת פעולות סייבר התקפיות נגד דרום קוריאה, ערב הסעודית וארצות הברית.
התקפותיה של הקבוצה מתמקדות נגד חברות העוסקות בפיתוח ומחקר בתחום תעופה וחלל ופטרוכימיה על מנת לגנוב מידע ולהעבירו אל ממשלת איראן.
מלבד השם הרשמי, חברות אבטחת מידע נתנו לקבוצה שמות נוספים כגון: Refined Kitte (ניתן על ידי Crowdstrike), Holmium (ניתן על ידי Microsoft) ו-Magnallium.
היסטוריה

על פי מחקר שנעשה על ידי חברת FireEye, קבוצת התקיפה פועלת משנת 2013 ופועלת בחסות ממשלת איראן.
בשנת 2017, רשמה הקבוצה שמות מתחם המתחזים לגופים מסחריים שונים: בואינג, נורת'רופ גראמן וינל ועוד.
בשנת 2019, דיווחה חברת ClearSky על סידרה של פעולות סייבר התקפיות שביצעה הקבוצה נגד חברות וארגונים מתחום ה-IT, הטלקומוניקציה, הנפט והגז והתעופה ברחבי העולם, קמפיין התקיפה זכה לשם Fox Kitten.
ראו גם

לוחמת רשת
טרור קיברנטי
האקינג
משחקי מלחמה (אבטחת מידע)
האקטיביזם
הערות שוליים

↑  Greenberg, Andy. "New Group of Iranian Hackers Linked to Destructive Malware". Wired (באנגלית אמריקאית). ISSN 1059-1028. נבדק ב-2021-11-06.
↑  Insights into Iranian Cyber Espionage: APT33 Targets Aerospace and Energy Sectors and has Ties to Destructive Malware | Mandiant, www.mandiant.com (באנגלית)
↑  Elfin: Relentless Espionage Group Targets Multiple Organizations in Saudi Arabia and U.S., symantec-enterprise-blogs.security.com (באנגלית)
↑  MAGNALLIUM | Dragos, www.dragos.com, ‏2020-05-30 (באנגלית אמריקאית)
↑  Who are APT33 and what do they do?, Telesoft, ‏2020-03-04 (באנגלית)
↑  APT33 Group Targeting Aerospace & Energy Sectors with Spear Phishing, The State of Security, ‏2017-09-21 (באנגלית אמריקאית)
שושלת

ערך זה עוסק במשפחות שליטים. אם התכוונתם למשמעות אחרת, ראו .
שושלת היא שורה של שליטים השייכים לאותה משפחה, השולטת במדינה או בממלכה במשך דורות רבים. השלטון בשושלת עובר בדרך כלל רק לצאצאים הזכרים, עם קדימות לאח הגדול, והיא נקראת גם "בית" (בעיקר באירופה), כגון בית הבסבורג. המונח משמש לעיתים גם כדי לתאר את התקופה בה אותה משפחה החזיקה בשלטון, או את האירועים והאופנות של אותה התקופה, לדוגמה: "אגרטל משושלת מינג" או סגנון טיודור.
היסטוריונים
נוהגים להתייחס בדרך כלל להיסטוריה של מדינה מסוימת בתוך מסגרת של רצף שושלות, במיוחד באומות כמו סין, מצרים העתיקה וממלכת פרס. רוב ההיסטוריה הפוליטית של אירופה נשלטה על ידי שושלות או הושפעה מהן, כמו השושלת הקרולינגית, השושלת הקאפטינגית, שושלת הבסבורג, שושלת סטיוארט, שושלת הוהנצולרן ושושלת רומנוב.
עד המאה ה־19 היה זה מובן מאליו שאחד מתפקידיו הלגיטימיים של המלך היה להגדיל ולחזק את שושלתו, כלומר, להגדיל את שטחיהם, עושרם וכוחם של בני משפחתו.
"נישואים שושלתיים" הם כאלו שנענים לחוקים ולהגבלות של השושלת כך שלצאצאים של אותם נישואים תישאר זכות הירושה וזכויות מלכותיות אחרות.
שושלות לפי אזורים > אפריקה > אתיופיה

השושלת האגעזית (1978–975 לפנה"ס)
שושלת מנליק (975 לפנה"ס – 858 לספירה)
שושלת הגדעונים (858–928 על כל אתיופיה, 325–1627 על ביתא ישראל)
שושלת זאגווה (928–1270, 1868–1872 על כל אתיופיה, 1270–1904 על מחוז וג)
השושלת הסולומונית (1270–1974)
הענף המרכזי (1270–1606)
השושלת הגונדרית "הענף הבוגר" (1606–1855)
שושלת תוודרוס (1855–1868)
השושלת הטיגראינית (1872–1889)
השושלת השאוונית "הענף הצעיר" (1889–1974)